पाएं अपने शहर की ताज़ा ख़बरें और फ्री ई-पेपरडाउनलोड करें
उनियारा सरकारी गाइडलाइन की पालना करवाने के लिए पुलिस द्वारा बरती जा रही सख्ती के कारण बुधवार को बाजार में आवाजाही नही हाेने से बाजार सूना रहा। वहीं पुलिस ने बेवजह से घूमते हुए कई जनों को मिलने पर क्वारंटाइन कर दिया। जानकारी के अनुसार होम डिलीवरी शुरू होने के बाद प्रशासन में पुलिस ने सभी को घरों में रहने के लिए अनाउंस करके सख्त हिदायत दी थी, कि कोई भी व्यक्ति बिना कारण घर से नहीं निकले एवं पुलिस ने कार्रवाई करते हुए कई लोगों को क्वारंटाइन के लिए देव नारायण छात्रावास में भेज दिया था। पुलिस द्वारा सख्ती करने पर लोग घरों से नहीं निकले एवं अपने ही मोहल्ले के बाहर समय व्यतीत करते दिखाई दिए।इस कारण सदर बाजार से लेकर बस स्टैंड तक सन्नाटा छाया रहा।
वहीं पुलिस एवं एसडीएम ने बाजार में गशत कर लोगों को घर में रहने की भी अपील की। थाना प्रभारी राधाकिशन मीणा ने बताया कि बिना मास्क पहनने पर 21 लोगों का चालान कर 10 हजार 5 सौ रुपए, चार जनों को सार्वजनिक स्थान में थूकने पर 8 सौ रुपए का एवं 43 वालों को एमवी एक्ट के तहत जप्त करने पर 8800 रुपए का चालान बनाकर कुल 29 हजार 800 रुपए वसूले गए। वही बिना कारण से 10 लोगों को घूमते पाए जाने में क्वारंटाइन में भेज दिया है। वहीं कार्यवाहक नगर पालिका अधिशाषी अधिकारी भंवर लाल सैनी ने बताया कि बुधवार को नगर पालिका कर्मचारी स्वास्थ्य निरीक्षक रामकिशन बेरवा, विनोद, रवि सहित कई कर्मचारियों ने बिना मास्क लगाए घूमते हुए पाए जाने एवं सोशल डिस्टेंसिंग नहीं रखने पर 32 सौ रूपए का जुर्माना किया।
बाजार में बिना कारण घूमतेलोगों को किया क्वारेंटाइन
राजमहल| कोविड 19 को लेकर राज्य सरकार द्वारा की जा रही सख्ती के बावजूद लोगों द्वारा उल्लंघन करने पर बुधवार को दूनी पुलिस ने राजमहल छतरी चौराहे पर बिना कार्य फालतू घूमते एक दर्जन से ज्यादा लोगों को पकड़कर क्वारिन्टाइन करने के लिए देवली अंबेडकर छात्रावास में भिजवाया वहीं कई मोटर साइकिलों के चालान काट कर राजस्व की वसूली की।कार्यवाही की जानकारी देते हुए दूनी थानाधिकारी नाहर सिंह ने बताया की राजमहल में सुबह 11 बजे बाद लोगों के बिना वजह घूमने तथा कोविड 19 के नियमों की अवहेलना करने की जानकारी मिली थी जिसपर कार्यवाही करने के लिए बुधवार सुबह 11 बजे छतरी चौराहे पर फालतू घूमते लोगों को रोककर पूछताछ की गई। पूछताछ के दौरान संतोषजनक जवाब नहीं देने पर एक दर्जन से अधिक लोगों को पकड़ कर क्वारिन्टाइन करने के लिए देवली अंबेडकर छात्रावास भेजा गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn